**I. gimnazija**

Zagreb, Av. Dubrovnik 36

Povjerenstvo za provedbu smotre LiDraNo

na razini gradskih četvrti

**UPUTE ŠKOLAMA SUDIONICAMA smotre LiDraNo 2020.**

**na razini gradskih četvrti**

(Novi Zagreb-istok, Novi zagreb-zapad,Trešnjevka-sjever, Trešnjevka-jug, Črnomerec, Stenjevec, Podsused-Vrapče)

Sudjelovanje u smotri LiDraNo moguće je u kategorijama i prema uvjetima navedenima u Katalogu natjecanja i smotri učenica i učenika osnovnih i srednjih škola Republike Hrvatske u 2020. godini na internetskoj adresi Agencije za odgoj i obrazovanje **http://www.azoo.hr**

Sve obavijesti o provedbi smotre Lidrano na razini gradskih četvrti možete pronaći na internetskim stranicama I. gimnazije **(www.prva.hr/NATJECANJA/LIDRANO),** a važne informacije o županijskoj smotri potražite na internetskim stranicama Prirodoslovne škole Vladimira Preloga **(**[**www.psvprelog.hr**](http://www.psvprelog.hr)**).**

Škole su dužne provesti **školsku razinu** natjecanja do 31. siječnja 2020., a **prijavu** na višu razinu poslati do 4. veljače 2020. do 14 sati.

 Prijava se vrši **predajom materijala** i to:

1) u fizičkom obliku: dostaviti u knjižnicu I. gimnazije na I. kat ili u referadu na II. kat (Av. Dubrovnik 36, 10010 Zagreb).

 Prijava u fizičkom obliku sadrži:

* tekstove (za kategorije novinarskog, literarnog i neobjavljenog dramskog teksta za grupne nastupe)
* zapisnik (za sve kategorije) - zapisnik sadrži: nadnevak natjecanja, imena članova povjerenstava, imena učenika koji su sudjelovali u natjecanju
* dokument s podacima (za novinarski i literarni rad)

2) e-prijava 1: dostava prijavnica na e-mail: info@prva.hr

**Prijavnice** za Smotru LidraNo 2020. (isključivo na propisanim i elektronički ispunjenim obrascima, tzv. „tablice“) ispunjavaju se samo jednom i to na školskoj razini. Upisuju se SAMO sudionici koje šaljete na sljedeću razinu. Prijavnice i šifrarnik preuzet će se na stranicama Agencije za odgoj i obrazovanje u Katalogu natjecanja i smotri za 2020. godinu. [www.azoo.hr](http://www.azoo.hr)

3) e-prijava 2: dostavana e-mail: ss.zagreb.lidrano@gmail.com

E-prijava2 sadrži:

* tekstove (samo za kategorije literarnog i novinarskog rada)
* dokument s podacima (samo za kategorije literarnog i novinarskog rada)

**Važno**: Radovi bez traženih podataka neće biti uvršteni u prosudbu.

**Uvjeti koje prijavljeni radovi/scenski nastupi moraju zadovoljiti**

1. **Novinarsko stvaralaštvo**

**a)** Samostalni novinarski radovi mogu biti sljedeće novinarske vrste: vijest, izvješće, intervju, reportaža, prikaz, osvrt, bilješka, recenzija, komentar, portret lika i druge novinarske vrste. Ne smije biti duži od 4 kartice teksta (1800 znakova s prazninama). Jedan učenik može prijaviti jedan novinarski rad, a škola može prijaviti ukupno **do pet** samostalnih novinarskih radova. Rad treba biti opremljen (nadnaslov, naslov, podnaslov i, po potrebi, međunaslovi i okviri), ali bez prijeloma i s istaknutom opremom.

 Svaki tekst šalje se u **5 tiskanih primjeraka.**

 Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

Na svakom radu treba napisati zaporku i razred koji učenik pohađa, a **dokument s podacima** treba poslati na zasebnoj stranici i on treba imati sljedeće podatke:

* kategorija u kojoj se natječe (samostalni novinarski rad)
* zaporku i razred koji učenik pohađa (riječ i pet brojeva)
* ime i prezime učenika, razred
* naslov rada
* novinarsku vrstu (koja je upisana i u tablicu: reportaža, kritika, izvještaj, vijest, intervju ili članak)
* naziv škole, potpunu adresu škole i telefon
* ime i prezime voditelja i **telefon voditelja**
* **potpis** voditelja i ravnatelja

**NOVO:** U školskoj 2019./2020. zapisi teksta **neće se slati na CD-u**, nego na elektroničku adresu: ss.zagreb.lidrano@gmail.com

U **predmetu maila** potrebno je upisati naziv škole i vrstu rada (novinarski rad).

Uz zapis teksta koji se šalje e-poštom (na kojem je samo zaporka i razred), šalje se kao poseban prilog **dokument s podacima.**

**b)** Radijska emisija i školski list šalju se **izravno na županijsku razinu** (Prirodoslovna škola Vladimira Preloga, Ulica grada Vukovara 269, 10000 Zagreb).

1. **Literarno stvaralaštvo**

Literarni radovi ne smiju biti duži od 3 kartice teksta. Autor rada može biti samo jedan učenik, a škola može prijaviti ukupno **do pet** literarnih radova.

Svaki tekst šalje se u **5 tiskana primjerka**.
Tekstovi trebaju biti napisani prema zadanim uputama (format: Word, pismo: Times New Roman, 12 točaka, dupli razmak).

Na svakom radu treba napisati zaporku i razred koji učenik pohađa, a dokument s podacima treba poslati na zasebnoj stranici i on treba imati sljedeće podatke:

* kategorija u kojoj se natječe (literarni rad)
* zaporku i razred koji učenik pohađa
* ime i prezime učenika, razred
* naslov rada
* naziv škole, potpunu adresu škole i telefon
* ime i prezime voditelja, **telefon mentora**
* **potpis** voditelja i ravnatelja

**NOVO:** U školskoj 2019./2020. zapisi teksta **neće se slati na CD-u**, nego na elektroničku adresu: ss.zagreb.lidrano@gmail.com

U **predmetu maila** potrebno je upisati naziv škole i vrstu rada (literarni rad).

Uz zapis teksta koji se šalje e-poštom (na kojem je samo zaporka i razred), šalje se i **dokument s podacima.**

1. **Dramsko-scensko stvaralaštvo**

**a)** Pojedinačni nastupi

* kazivanje poezije (pjesme pisane u stihu ili prozi) do **4 minute**
* monolog (ulomak iz književnoga dramskog, filmskog ili proznog djela**)** do **4 minute**
* povijesni govor - do **4 minute**

Izvode se pod istim uvjetima: pod jedinstvenim bijelim svjetlom i bez glazbene pratnje.

U pojedinačnim nastupima za jednu izvedbu škola može prijaviti jednoga učenika, a ukupno **do pet** pojedinačnih nastupa.

**b)** Skupni nastupi

(dramsko-scenska igra, lutkarska predstava, recital – skupno govorenje dramskog

 teksta, kazalište sjena)

Skupni nastupi smiju trajati **od 5 do 20 minuta**.

 U izvedbi bilo koje vrste skupnoga nastupa može biti prijavljeno najviše **deset (10) učenika i samo jedan (1) mentor**.

Škola može prijaviti **do dvije** skupne dramsko-scenske igre, lutkarske predstave ili recitala.

Ako dramska skupina izvodi svoj ili još neobjavljeni književni tekst, treba poslati i **cjeloviti** **tekst** predstave u **5 primjeraka**.

Važno: u prijavnici za skupne nastupe (e-prijava1, „tablice“) navede se samo **rekvizite** koje bi vam trebala osigurati škola domaćin.

Smotra LiDraNo 2020. na razini gradskih četvrti: Novi Zagreb-istok, Novi Zagreb-zapad,Trešnjevka-sjever, Trešnjevka-jug, Črnomerec, Stenjevec, Podsused-Vrapče te X. gimnazija i Prirodoslovna škola Vladimira Preloga, održat će se u prostorijama

**I. gimnazije**, Av. Dubrovnik 36 - **12. i 13.veljače 2020. g.**

Detaljan raspored proba i nastupa te okruglih stolova bit će objavljen na internetskoj stranici I. gimnazije (**www.prva.hr** ) nakon što zaprimimo sve prijave.

Želimo Vam puno uspjeha i dobrodošlicu u našu školu!

Zagreb, 22. siječnja 2020.

Predsjednica povjerenstva:

Ravnateljica: Dunja Marušić Brezetić, prof.

 Tajnica povjerenstva: Tinka Barbutov Krsteva, prof.